ΓΡΑΠΤΗ ΕΡΩΤΗΣΗ E-1790/02

υποβολή: Stavros Xarchakos (PPE-DE) προς την Επιτροπή

(24 Ιουνίου 2002)

Θέμα: Εργατικό ατύχημα στην Ελλάδα και περιφρόνηση των θυμάτων

Τον Σεπτέμβριο του 1999 η Αθήνα επλήγη από έναν μεγάλο σεισμό ο οποίος είχε ως συνέπεια να καταρρεύσουν δεκάδες κτήρια και να σκοτωθούν εκατοντάδες άνθρωποι. Ανάμεσα στα κτήρια που κατέρρευσαν ήταν και εκείνο της εταιρείας Ricomex στις Αχαρνές Αττικής, μέσα στο οποίο βρήκαν τον θάνατο 39 άνθρωποι και τραυματίστηκαν άλλοι δέκα, τέσσερις εκ των οποίων έχουν μόνιμες αναπηρίες. Η κατάρρευση του κτηρίου της Ricomex χαρακτηρίσθηκε από τις ελληνικές αρχές ως εργατικό ατύχημα, και μάλιστα ως το πιο πολύνεκρο της σύγχρονης Ελλάδας. Υπάρχει επίσημο πόρισμα των αρμοδίων ελληνικών κρατικών αρχών που αποδεικνύει ποιός ευθύνεται για τη σαθρή κατασκευή, τις αυθαιρεσίες και τιςπερβάσεις που έγιναν και καταδεικνύει τη γενικότερη ακαταλληλότητα του κτηρίου.

Ας σημειωθεί ότι τρία σχεδόν χρόνια μετά την κατάρρευση ούτε ευθύνες έχουν καταλογισθεί, ούτε οποιαδήποτε ουσιαστική ικανοποίηση έχει δοθεί στους συγγενείς των θυμάτων και στους τραυματίες. Οι συγγενείς των νεκρών εισπράττουν από το κράτος κάποια πενιχρή σύνταξη, ενώ είναι χαρακτηριστικό ότιπάλληλος της εταιρείας που είναι σήμερα τραυματίας με αναπηρία και είχε το 1999 ακαθάριστο μισθό 262 500 δρχ. (δηλαδή 770,35 Ευρώ) εισπράττει σήμερα αναπηρική σύνταξη που ανέρχεται στο ποσό των 475,48 Ευρώ. Ας σημειωθεί, επίσης, ότι επίσημες δεσμεύσειςπουργών της ελληνικής κυβέρνησης, που έγιναν αμέσως μετά το ατύχημα και αφορούσαν στην πρόσληψη συγγενών θυμάτων και τραυματιών στο ελληνικό Δημόσιο ουδέποτε πραγματοποιήθηκαν. Η ίδια η εταιρεία δεν κατέβαλε αποζημιώσεις σε όλους τους παθόντες καιποστηρίζει ότι αν κάνει κάτι τέτοιο θα οδηγηθεί σε κλείσιμο.

Θα μπορούσε η Ευρωπαϊκή Επιτροπή να με πληροφορήσει αν στιςπόλοιπες χώρες της Ένωσης αποζημιώνονται και από πού τα θύματα και οι συγγενείς θυμάτων εργατικών ατυχημάτων· Μπορεί να πληροφορηθεί η Επιτροπή από τις ελληνικές αρχές τα πλήρη οικονομικά στοιχεία της εταιρείας (μισθοί μελών Δ.Σ., πωλήσεις, κέρδη, εξαγωγές στο εξωτερικό, ποιά δάνεια πήρε η εταιρεία και με ποιά εγγύηση κλπ.) από το 1999 και μέχρι σήμερα, στοιχεία που βρίσκονται στην Φ.Α.Β.Ε. Αθηνών, την αρμόδιαπηρεσία που ασχολείται με τη φορολογία των εταιρειών· Είναι λογικό το ότι από τα ερείπια ανεσύρθησαν άνθρωποι που έμειναν ανάπηροι αλλά εντούτοις δεν θεωρούνται θύματα εργατικού ατυχήματος γιατί τη στιγμή της κατάρρευσης ήταν στο κτήριο ως επισκέπτες της εταιρείας· Γνωρίζει η Επιτροπή ότι τέκνα νεκρών καλούνται από τις ελληνικές αρχές να πληρώσουνπέρογκα ποσά ως φορολογία για μεταβιβάσεις ακινήτων που τους έκαναν οι γονείς τους

πριν σκοτωθούν στο ατύχημα· Υπάρχει ανάλογο προηγούμενο εργατικού ατυχήματος με τέτοια καθυστέρηση στην απονομή της δικαιοσύνης και ταλαιπωρία των θυμάτων και των συγγενών τους σε οποιαδήποτε άλλη χώρα της Ε.Ε.· Μπορεί να παρέμβει η Επιτροπή ώστε να διαπιστωθούν οι λόγοι της καθυστέρησης, της μη ικανοποίησης και της ταλαιπωρίας θυμάτων και συγγενών·

Απάντηση της κας Διαμαντοπούλου εξ ονόματος της Επιτροπής

(24 Ιουλίου 2002)

Η Επιτροπή δεν έχει πληροφορίες σχετικά με τα εργατικά ατυχήματα που προκλήθηκαν κατά το σεισμό του 1999 στην Αθήνα ούτε σχετικά με τις αποζημιώσεις των θυμάτων. Πράγματι, το θέμα της αποζημίωσης των θυμάτων εργατικών ατυχημάτων εμπίπτει στην αρμοδιότητα των κρατών μελών και η Επιτροπή δεν διαθέτει κατά συνέπεια τις διάφορες πληροφορίες που ζητεί ο αξιότιμος βουλευτής.

Για να γνωρίζουμε περισσότερα σχετικά με την κοινωνική προστασία και τα εργατικά ατυχήματα που συμβαίνουν στα κράτη μέλη και στην Ευρωπαϊκή Ζώνη Ελευθέρων Συναλλαγών (ΕΖΕΣ), παρακαλούμε τον αξιότιμο βουλευτή να συμβουλευτεί τη δημοσίευση του συστήματος αμοιβαίας ενημέρωσης για την κοινωνική προστασία (MISSOC)(1) στον πίνακα VIII, ο οποίος εστιάζεται στους κινδύνους που καλύπτονται στην περίπτωση εργατικού ατυχήματος ή επαγγελματικής ασθένειας.

(1) http://europa.eu.int/comm/employment_social/soc-prot/missoc98/english/f_main.htm.